Vivian Maier
Vivian Maierin vanhentuessa ja käydessä varattomaksi Gensburgin perheen aikuistuneet pojat pyrkivät auttamaan entistä lastenhoitajaansa muun muassa asuntoasioissa tämän jouduttua häätöuhan alaiseksi. Marraskuussa 2008 Vivian Maier löi päänsä pahasti kaatuessaan liukkaalla jäällä, mistä hän ei enää kunnolla toipunut vaan kuoli hoitokodissa huhtikuussa 2009.
Vivian Maier
Syrjäänvetäytyvä Maier ei koskaan puhunut yksityiselämästään edes työnantajille, joiden luona asui. Monet yksityiskohdat on John Maloof selvittänyt Maierin jäämistöä ja viranomaisten arkistoja tutkimalla, mutta moni seikka on yhä tuntematon.